**Výzva na predloženie cenovej ponuky**

1. **Identifikácia obstarávateľa**

**Názov:** Dopravný podnik mesta Košice, akciová spoločnosť

**Sídlo:** Bardejovská 6, 043 29 Košice

**IČO:** 31 701 914

**Kontaktná osoba vo veciach obstarávania:**

Ing. Veronika Nováková, referent obstarávania

Telefón: 055/640 7801, E-mail: veronika.novakova@dpmk.sk

1. **Predmet zákazky**
	1. Názov zákazky: Oleje a mazivá
	2. Druh zákazky: Zákazka na dodanie tovaru
	3. Typ zmluvy: Rámcová kúpna zmluva
	4. CPV: 09211100 – 2 Motorové oleje

09211400 – 5 Prevodové oleje

24951300 – 8 Hydraulické oleje

24951000 – 5 Mazivá a mazacie oleje

09211000 – 1 Mazacie oleje a mazivá

1. **Miesto a termín dodania predmetu zákazky**
	1. Miesto dodania predmetu zákazky:

Dopravný podnik mesta Košice, akciová spoločnosť,

Olejové hospodárstvo sklad - Hornádska 10, 040 01 Košice,

Sklad - Bardejovská 6, 043 29 Košice,

Čerpacia stanica - Železiarenská ulica 45 Košice - Šaca,

* 1. Termín plnenia: 24 mesiacov od nadobudnutia účinnosti zmluvy
1. **Opis predmetu zákazky a jeho rozsah**
	1. Predmetom zákazky je dodanie tovaru Oleje a mazivá, potrebné pre údržbu a opravy autobusov, električiek a koľajníc, predpísané výrobcom. Mazacie oleje a mazivá musia spĺňať minimálne funkčné, prevádzkové a technické požiadavky a kvalitatívne parametre v zmysle STN a EN.
	2. Podrobné vymedzenie predmetu zákazky a technické požiadavky na predmet zákazky je definovaný v prílohe č. 1 tejto Výzvy na predloženie cenovej ponuky.
2. **Cena a spôsob určenia ceny za poskytované služby**
	1. Navrhovaná cena musí byť stanovená v zmysle zákona č. 18/1996 Z. z. NR SR o cenách § 3, v znení neskorších predpisov a vyhlášky č. 87/1996 Z. z. MF SR, ktorou sa vykonáva zákon č. 18/1996 Z. z. NR SR o cenách v znení neskorších predpisov.
	2. Uchádzačom navrhovaná jednotková cena za predmet zákazky bude vyjadrená v €, s presnosťou na 2 desatinné miesta, pričom musí v sebe zahŕňať všetky náklady súvisiace s predmetom zákazky za celé zmluvné obdobie.
	3. Cena platí počas celého obdobia, plnenia zákazky a je nemenná.
	4. Uchádzač vyplní priloženú tabuľku Príloha č. 1 tejto Výzvy na predloženie cenovej ponuky, do ktorej zapíše svoju cenovú ponuku.
3. **Variantné riešenie**

neumožňuje sa

1. **Predpokladaná hodnota zákazky je**

218 100,00 € bez DPH

1. **Predkladanie cenových ponúk**
	1. Cenová ponuka predmetu zákazky sa predkladá na celý predmet zákazky komplet.
	2. Lehota na predloženie cenových ponúk je určená v elektronickej platforme IS JOSEPHINE
2. **Komunikácia**
	1. Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Ak je doklad, alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.
	3. Obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
	4. IS JOSEPHINE je na účely tohto obstarávania softvér na elektronizáciu zadávania zákaziek. IS JOSEPHINE je webová aplikácia na doméne https://josephine.proebiz.com.
	5. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia

 - Google Chrome

 - Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Obstarávateľ umožňuje neobmedzený a priamy prístup elektronickými prostriedkami k Výzve na predloženie cenovej ponuky a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
1. **Registrácia**
	1. Uchádzač má možnosť sa registrovať do systému JOSEPHINE pomocou hesla, alebo aj pomocou občianskeho preukazu s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
1. **Elektronické ponuky - podávanie ponúk**
	1. Uchádzač predkladá ponuku v elektronickej podobe v lehote na predkladanie ponúk uvedenej v IS JOSEPHINE.
	2. Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/47668/summary
	4. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	7. Ponuka uchádzača predložená po uplynutí lehoty na predkladanie ponúk sa elektronicky neotvorí.
	8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	9. Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa.
	10. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
2. **Lehota viazanosti ponuky**
	1. Cenová ponuka zostáva platná počas lehoty viazanosti ponuky v dĺžke 6 mesiacov.
3. **Vysvetľovanie požiadaviek uvedených vo výzve**
	1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať Obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač svoju žiadosť doručí obstarávateľovi najneskôr tri pracovné dni pred uplynutím lehoty na predkladanie ponúk, tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr jeden pracovný deň pred uplynutím lehoty na predkladanie ponúk, pokiaľ žiadosť o vysvetlenie bola doručená dostatočne skoro O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.
	2. Obstarávateľ si vyhradzuje právo predĺžiť lehotu na predkladanie ponúk.
4. **Kritérium na hodnotenie cenových ponúk**
	1. Kritériom na hodnotenie ponúk je najnižšia cena za predmet zákazky.
	2. Vyhodnocuje sa Cena KOMPLET na celý predmet zákazky v € bez DPH.
5. **Otváranie ponúk**
	1. Otváranie ponúk sa uskutoční elektronicky v lehote uvedenej v IS JOSEPHINE.
	2. Miestom otvárania ponúk je webová adresa https://josephine.proebiz.com/ a totožná záložka ako pri predkladaní ponúk.
6. **Vyhodnocovanie ponúk:**
	1. Obstarávateľ po otvorení ponúk určí vzostupné poradie uchádzačov na základe ich návrhov na plnenie kritérií, ktoré sa dajú vyjadriť číslom. Prvým v poradí bude uchádzač s najnižšou hodnotou kritéria. Kritériá na vyhodnotenie ponúk sú definované v bode 14. tejto Výzvy na predloženie cenovej ponuky.
	2. Obstarávateľ po otvorení ponúk vyhodnotí splnenie požiadaviek na predmet zákazky a podmienok účasti u uchádzača, ktorý sa umiestnil na prvom mieste v poradí.
	3. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom vo Výzve na predloženie cenovej ponuky a jej prílohách a vo všetkých dokumentoch poskytnutých obstarávateľom v lehote na predkladanie ponúk. Do úvahy nemožno brať žiadnu výhradu ani obmedzenie voči podmienkam určeným obstarávateľom.
	4. Vyhodnotenie ponúk je neverejné. Obstarávateľ vyhodnotí ponuku z hľadiska splnenia požiadaviek na predmet zákazky a podmienok účasti.
	5. Ak Obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	6. Ak sa javí ponuka ako mimoriadne nízka vo vzťahu k predmetu zákazky, Obstarávateľ písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.
	7. Obstarávateľ zohľadní vysvetlenie ponuky uchádzačom v súlade s požiadavkou podľa bodu 16.5, alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
	8. Obstarávateľ vylúči ponuku, ak uchádzač:
		1. nezložil zábezpeku podľa určených podmienok, (ak relevantné)
		2. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
		3. uchádzač nedoručí písomné vysvetlenie ponuky, odôvodnenie mimoriadne nízkej ponuky na základe požiadavky podľa bodov 16.5 a 16.6 do stanoveného termínu,
		4. uchádzačom predložené vysvetlenie ponuky nie je svojim obsahom v súlade s požiadavkou podľa bodu 16.5,
		5. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov,
		6. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
		7. uchádzač sa pokúsil neoprávnene ovplyvniť postup obstarávania.
	9. Obstarávateľ písomne oznámi uchádzačovi vylúčenie s uvedením dôvodov vylúčenia.
	10. V prípade, ak ponuka uchádzača, bude vylúčená Obstarávateľ vyhodnotí ponuky uchádzača, ktorý sa umiestnil na nasledujúcom mieste v poradí.
	11. Úspešným uchádzačom sa stane uchádzač, ktorý nebol vylúčený, umiestni sa na prvom mieste v poradí podľa kritéria na vyhodnocovanie ponúk, predložil všetky požadované doklady a dokumenty a splnil podmienky účasti a požiadavky obstarávateľa na predmet zákazky.
	12. Výsledok vyhodnotenia ponúk zašle obstarávateľ všetkým uchádzačom, ktorí neboli vylúčení, formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
7. **Podmienky financovania predmetu zákazky**
	1. Predmet zákazky bude financovaný z vlastných prostriedkov Obstarávateľa formou bezhotovostného platobného styku.
	2. Zálohy nebudú poskytované.
	3. Fakturácia bude uskutočňovaná po každej dodávke predmetu zákazky.
	4. Splatnosť vystavenej faktúry je 45 dní odo dňa prevzatia dodávky.
	5. Neoddeliteľnou súčasťou faktúry bude dodací list resp. preberací protokol potvrdený Objednávateľom o prevzatí množstva a druhu dodávaného predmetu zákazky.
	6. Faktúra musí obsahovať všetky náležitosti stanovené platnými právnymi predpismi, inak je Objednávateľ oprávnený faktúru v lehote splatnosti vrátiť Dodávateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za dodanie predmetu zákazky na základe faktúry vystavenej s náležitosťami daňového dokladu.
8. **Podmienky účasti uchádzačov**
	1. Uchádzač je oprávnený podnikať v danom predmete zákazky, čo preukáže dokladom (kópia) o oprávnení podnikať v predmete zákazky nie starším ako 3 mesiace.
	2. Ak je uchádzač zapísaný v Zozname hospodárskych subjektov vedenom Úradom pre verejné obstarávanie, oznámi to Obstarávateľovi a nemusí predkladať doklad podľa predchádzajúceho bodu. Uvedenú skutočnosť si Obstarávateľ overí v uvedenom zozname.
	3. Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením (Príloha č. 3) tejto Výzvy na predloženie cenovej ponuky a zároveň si to Obstarávateľ overí z verejne dostupných zdrojov.
	4. Uchádzač preukáže spôsobilosť pre činnosti v technickej diagnostike. Uchádzač predloží kópiu platného Certifikátu tribotechnika vydaný akreditovanou autoritou. Uchádzač musí preukázať, že vlastník Certifikátu má minimálne 5 rokov praxe v požadovanej technickej oblasti a bude uchádzačovi v prípade prijatia jeho ponuky k dispozícii počas celého trvania zmluvného vzťahu. Uchádzač uvedené tvrdenie preukáže nasledovnými dokladmi:
9. pracovná zmluva)
10. mandátna alebo obdobná zmluva, v takomto prípade predloží tribotechnik čestné vyhlásenie, že bude k dispozícii na plnenie predmetu zákazky a to počas celej doby trvania zmluvy.
	1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťah.
	2. Uchádzač predloží povolenie na obchodovanie s vybranými druhmi minerálnych olejov (ak používané druhy roztokov podliehajú zákonu č. 98/2004 Z.z.).
11. **Obsah ponuky**
	1. Elektronicky podaná ponuka musí obsahovať:
		1. Úplne vyplnenú a potvrdenú Prílohu č. 1 – Návrh na plnenie kritérií a technická špecifikácia
		2. Úplne vyplnenú a potvrdenú Prílohu č. 3 – Čestné vyhlásenie
		3. Návrh zmluvy s doplnenými údajmi a podpísaný oprávnenou osobou - Príloha č. 4
		4. Doklady a dokumenty potvrdzujúce splnenie podmienky účasti podľa bodu 18.
		5. Certifikát potvrdzujúci spôsobilosť tribotechnika v súlade s bodom 18.4 tejto Výzvy na predloženie cenovej ponuky.
		6. Technické listy výrobku na každý ponúkaný produkt - jasne označený poradovým číslom požadovaného typu oleja alebo maziva ku ktorému patrí.
		7. Čestné vyhlásenie, že Uchádzač je výrobcom požadovaného tovaru. V prípade, ak uchádzač nie je výrobcom požadovaných druhov predmetu zákazky, musí preukázať, že má štatút importéra, výhradného zastúpenia, resp. autorizovaného predajcu formou zabezpečeného kontraktu (napr. zmluvou o budúcej zmluve a pod.) na dodávky kompletného objemu predmetu zákazky v trvaní minimálne počas trvania zmluvy s Objednávateľom.
		8. Čestné vyhlásenie, že ponúkané oleje a mazivá je možné používať za podmienok daných výrobcom zariadení (spĺňajú požadované špecifikácie a normy ) a že preberá na seba zodpovednosť za kvalitu dodávaného oleja, mazív a aj za vzniknuté prípadné škody.
		9. Povolenie na obchodovanie s vybranými druhmi minerálnych olejov ( ak používané druhy roztokov podliehajú zákonu č. 98/2004 Z. z. ).
12. **Ďalšie informácie obstarávateľa**
	1. S úspešným uchádzačom, bude podpísaná Rámcová kúpna zmluva na predmet zákazky Oleje a mazivá v zmysle podmienok uvedených v prílohe č. 4 Návrh zmluvy, ktorá je súčasťou tejto Výzvy na predloženie cenovej ponuky.
	2. Ak úspešný uchádzač z  akéhokoľvek dôvodu odstúpi od podpisu zmluvy, Obstarávateľ môže vyzvať na uzatvorenie zmluvy ďalšieho uchádzača v poradí., ktorý splnil podmienky účasti a požiadavky na predmet zákazky v zmysle tejto Výzvy na predloženie cenovej ponuky a predložil všetky požadované dokumenty.
	3. Obstarávateľ si vyhradzuje právo neprijať ani jednu z predložených ponúk v prípade, že ani jedna ponuka nespĺňa požiadavky stanovené obstarávateľom.
	4. Všetky výdavky spojené s  prípravou, s predložením cenovej ponuky a potrebných dokumentov znáša výhradne uchádzač bez finančného nároku voči Obstarávateľovi

**Prílohy:**

Príloha č. 1: Návrh na plnenie kritéria technická špecifikácia

Príloha č. 2: Osobitné požiadavky na plnenie

Príloha č. 3: Čestné vyhlásenie

Príloha č. 4: Návrh zmluvy

V Košiciach, dňa 20. 9. 2023

 .......................... ...............................

Michal Leško Ing. Ondrej Turis

vedúci SÚATaTV poverený zastupovaním

 riaditeľa techniky a údržby

 ..................................

 Ing. Roman Danko

 poverený generálny riaditeľ